'''Nørre Jernløse Mølle''' blev bygget i [[1853]] og er en af Danmarks bedst bevarede [[Hollandsk vindmølle|hollandske vindmøller]]. Møllen hørte oprindeligt hjemme på [[Nørrevold]] i [[København]], hvor den stod ved [[Sankt Peders Stræde]], men i [[1885]] blev den som et led i afviklingen af voldanlæggene revet ned og delene fragtet til [[Nørre Jernløse]], hvor den blev genopbygget. Efter skiftende ejerskaber blev møllen i [[1979]] købt af Jernløse Kommune, som den 20. juni [[1993]] overdrog møllen til det selvejende [[laug|møllerlaug]] ''Nr. Jernløse Møllelaug''. Møllen fungerer i dag som et arbejdende [[museum]] og udgør en betydningsfuld lokal seværdighed for turister.
Bygninger,_konstruktioner_og_anlæg